**HITTAN**

**Református**

**9. évfolyam**

**KOHÉZIÓS MODUL**

**a. Modul neve és jellege**

**Név:** Kohéziós modul

**Típus:** Alapmodul

**Csoport**: Kohéziós modul

**Cím:** „Mindnyájan egyek legyenek” – Bevezetés a keresztyén gyülekezetek világába

1

**b. A modul célrendszere és fejlesztési feladatai**

* A legfontosabb kegyességi és liturgiai szövegek megismerésével megalapozni a református hit- és erkölcstan tanulásának egységes alapjait.
* Jelenség szinten ismertetni a keresztyén vallásgyakorlás kiemelt mozzanatait.
* A hit és az Istennel való találkozás mindennapi lehetőségének tudatosítása.
* A bibliai és egyházi szövegeken keresztül a tanulók helyes emberképének orientálása.
* A közösség felelősségteljes kialakítására és megélésére való nevelés.
* Lelki egészségre nevelés.
* Az adott témákhoz/bibliai szövegekhez kapcsolódva, a memoriterek által is segíteni a tanulók anyanyelvi kommunikációjának fejlődését.
* Tájékozódás a Bibliában és az énekeskönyvben.
* Az istentiszteleteken, áhítatokon, hitéleti alkalmakon való részvétel értelmi és érzelmi erősítésével, az „otthon vagyok a gyülekezetben” érzésének, a hit és a hitvalló élet iránti elkötelezettségnek alapozása.

**c. Modul által ajánlott, tervezett időkeret**

**Korosztályi javaslat:** 9. évfolyam, 1. félév. A modul alkalmazása csak akkor javasolt 6, ill. 8 osztályos gimnáziumban, ha a tanulók csoportja az előző tanévhez képest jelentősen változott.

**Lehetséges előfeltétel:** nincs

**Tervezett időkeret:** 11 egység / 15-18 óra

A kohéziós modul tartalmának ismerete a kiegészítő modulok választásának előfeltétele.

A kohéziós modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Bevezetés | 1 óra |
| 2. | Életünk összefoglalása: Az imádság. A Miatyánk | 1-2 óra |
| 3. | Cselekedeteink összefoglalása: A Tíz Ige | 2-3 óra |
| 4. | Hitünk összefoglalása: az Apostoli Hitvallás | 2-3 óra |
| 5. | A sákramentumok: keresztség és úrvacsora | 2 óra |
| 6. | Bibliával a kezemben | 1 óra |
| 7. | Énekeskönyvvel a kezemben | 1 óra |
| 8. | Istentiszteleten | 2 óra |
| 9. | Áhítaton *(kiegészítés)* | 1 óra |
| 10. | A szeretet himnusza vagy a boldogmondások *(kiegészítés)* | 1 óra |
| 11. | Összefoglalás - számonkérés | 2 óra |
|  | **Összesen:** | 16 óra |

**Bibliaismeret – Ószövetség**

M - B1.0

**a. Modul neve és jellege**

**Név:** Bibliaismeret – Ószövetség

**Típus:** Alapmodul

**Csoport:** Bibliaismeret, Ószövetség – Bibliai történetek

**Cím:** Isten szövetséget köt népével

1

**b. Modul célrendszere és fejlesztési feladatai**

* A Szentháromság Isten egyéneket és népet megszólító akaratának, egyén életvalóságát meglátó szeretetének kommunikálása.
* Az Ószövetségi Szentírásra, mint Isten Igéjére – illetve a keresztyén élet vezérfonalára való rámutatás; az Ószövetségben való jártasságra nevelés az egyes témákon keresztül.
* A Szentháromság Isten ószövetségi tervére való rámutatás; a tanulók hozzásegítése ahhoz, hogy fölfedezzék Isten az embernek kinyilatkoztatott akaratát az egész Bibliában, így az Ószövetségben is; Isten tervének, illetve Isten a történetekben megnyilvánuló akaratának a tanulók életvalóságából kiindulva a jelenre vonatkozó applikáció, saját élettörténethez való kapcsolás segítése.
* A modulhoz tartozó bibliai történetek ismereteinek, alapvető összefüggéseknek, alapvető bevezetéstani háttérnek a bemutatása és a tanuló hozzásegítése azok elsajátításához, melyekkel a református hittan középszintű érettségi követelményrendszerét teljesíteni tudja.
* Az ószövetségi Szentírás, illetve alapvető bevezetéstani ismeretek logikus, érthető, tanulócentrikus bemutatása, melyet a diákok saját tudásukba be tudnak építeni.
* Az Ószövetség könyveinek, történeteinek olyan bemutatása, mely segítésével a tanulók időben és térben, illetve a Szentírás egészében is el tudják helyezni a tanultakat.
* Az adott egységekhez tartozó történeteken keresztül annak a felmutatása, hogy Istennek terve és üzenete van az emberi élet és a történelem szituációiban is, és Isten gondviselő szeretete végigkíséri az emberiség életét.
* A Biblia alapvető fogalmainak, szókincsének használata és a tanulók hozzásegítése az ószövetségi alapvető szóhasználattal való ismerőssé váláshoz.
* Az Ó- és Újszövetség egységére való hangsúlyozott rámutatás.
* Megismerni az Isten–ember kapcsolat alakulásának alapköveit
* A szövetség/ szerződés fogalmának értelmezése a bibliai kontextusban
* Felismerni az elhívás–engedelmesség–a hit küzdelmes útja–Isten kitartó hűsége összefüggéseket
* Rámutatni, hogy Isten szövetsége nem egyéni alkalmasság függvénye, hanem Isten szuverén döntése, ami szerint Ő maga cselekszik.
* Újszövetségi összefüggések felismerése – Krisztusban beteljesített szövetség

**c. Modul által ajánlott, tervezett időkeret**

**Korosztályi javaslat:** 9. évfolyam 1. félév – 11. évfolyam 1. félév

**Lehetséges előfeltétel:** Kohéziós modul teljesítése

**Tervezett időkeret:** 16 egység / 18-23 óra

**Kiegészítő megjegyzés:** ----

A modul tematikai felosztása

| Egység | Cím | Javasolt óraszám |
| --- | --- | --- |
| 1. | Bevezetés az Ószövetségbe | 1-2 óra |
| 2. | A világ teremtése és a bűnbeesés (1Móz 1-3) | 1-2 óra |
| 3. | Noé és a vízözön (1Móz 6,9-9,17) | 1 óra |
| 4. | Isten szövetséget köt az ősatyákkal: Ábrahám (1Móz 15) | 1óra |
| 5. | József és a nép Egyiptomba kerülése (1Móz 37,39-47) | 1 óra |
| 6. | Izrael népe szenved Egyiptomban (2Móz 1-2), Kivonulás Egyiptomból (2Móz 12-13) | 1 óra |
| 7. | Isten szövetséget köt Izrael népével: páska és Tízparancsolat (2Móz 19-20, 5Móz 4-5) | 1 óra |
| 8. | Izrael honfoglalása és az első vezetők, pl. Gedeon (Bir 6-8) | 1 óra |
| 9. | Izrael királyt kíván: Sámuel és Saul (1Sám 8-31) | 1 óra |
| 10. | Egységes királyság kora: Dávid és Salamon uralkodása | 1 óra |
| 11. | Az ország kettészakadása (1Kir 12) | 1óra |
| 12. | Isten követei: a próféták, Illés történetén keresztül | 1 óra |
| 13. | Az asszír és babiloni fogság | 1-2 óra |
| 14. | Hazatérés a fogságból (Ezsdr. 1, Neh 2-3) | 1 óra |
| 15. | A próféták, mint a szövetség védelmezői  Új szövetség ígérete | 2-3 óra |
| 16. | Összefoglalás, témazárás | 2-3 óra |
|  | **Összesen:** | 20 óra |

**Bibliaismeret – Újszövetség**

M - B2.0

**a. Modul neve és jellege**

**Név:** Bibliaismeret – Újszövetség

**Típus:** Alapmodul

**Csoport:** Bibliaismeret, Újszövetség – Bibliai történetek

**Cím:** Jézus Krisztus, a testté lett Ige

1

**b. Modul célrendszere és fejlesztési feladatai**

* Jézus Krisztus megváltói munkájának – mint a keresztyén hit alapjának – tanulók számára érhető, életszerű és vonzó bemutatása.
* Az újszövetségi Szentírásra, mint Isten Igéjére – illetve a keresztyén élet vezérfonalára való rámutatás; az Újszövetségben való jártasságra nevelés az egyes témákon keresztül.
* A Szentháromság Isten egyéneket megszólító akaratára, a megváltásban megnyilvánuló szeretetére és üdvtervére való rámutatás.
* Az egyes egységekben tanított könyvek, történetek időbeli, térbeli, szentírásbeli helyének és jelentőségének szem előtt tartása és hangsúlyozása.
* A modulhoz tartozó bibliai történetek ismereteinek, alapvető összefüggéseknek, az Ószövetség és az Újszövetség kapcsolópontjainak, alapvető bevezetéstani és kortörténeti ismereteknek a bemutatása és a tanuló hozzásegítése azok elsajátításához, melyekkel a református hittan középszintű érettségi követelményrendszerét teljesíteni tudja.
* Az Újszövetség könyveinek és főbb történeteinek bemutatása Jézus Krisztus munkája és az első keresztyén közösségekre való hatása alapján.
* A hallottaknak, tanultaknak a tanulók életvalóságához, élettörténetükhöz való kapcsolása; keresztyén önismeret fejlesztése Jézus Krisztus tanításának fényében.
* A keresztyén gyülekezetek bibliai alapjainak és sajátosságainak bemutatása.
* A tanítványság újszövetségi értelmezésének megismertetése, illetve a tanítványság újszövetségi korban és napjainkban való megélésének közös végiggondolása, keresztyén identitás fejlesztése.

**c. Modul által ajánlott, tervezett időkeret**

**Tervezett időkeret:** 15 egység / 20-22 óra

**Korosztályi javaslat:** 9. évfolyam 1. félév – 10. évfolyam 2. félév

**Lehetséges előfeltétel:** Kohéziós modul teljesítése

**Kiegészítő megjegyzés:** Fontos, hogy ez az alapmodul a középiskolai tanulmányok elején kerüljön bemutatásra, ugyanis a *keresztyén hit alapjának*, Jézus Krisztus megváltói munkájának és tanításának a kifejtése.

2

A modul tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Bevezetés az Újszövetségbe és az evangéliumok világába | 1-2 óra |
| 2. | Jézus Krisztus születése/származása a *szinoptikusok* történetei alapján. Jézus gyermekkora | 1 óra |
| 3. | Jézus tanításának kezdetei: megkeresztelkedés, megkísértés | 1 óra |
| 4. | Jézus és a tanítványok | 1 óra |
| 5. | Jézus tanít: hegyi beszéd | 2 óra |
| 6. | Jézus tanít: példázatok | 1 óra |
| 7. | Jézus tanít: „én vagyok” mondások | 1 óra |
| 8. | Jézus csodát tesz: gyógyítási csodák | 1 óra |
| 9. | Jézus csodát tesz: uralma a természet és a halál felett | 1 óra |
| 10. | Jézus Krisztus *János evangéliumában* | 1 óra |
| 11. | Virágvasárnaptól húsvétig: a nagyhét eseményei | 4 óra |
| 12. | Mennybemenetel és missziói parancs | 1 óra |
| 13. | Jézus követői: a pünkösd története és az első gyülekezet élete az *Apostolok Cselekedetei* alapján | 1 óra |
| 14. | Jézus követői: Pál apostol élete, missziói útjai | 1-2 óra |
| 15. | Tanítványnak lenni ma: összefoglalás, témazárás | 2 óra |
|  | **Összesen:** | 21óra |

**Keresztyén antropológia**

N - D1.1

**a. Modul neve és jellege**

**Név:** Keresztyén antropológia

**Típus:** Kiegészítő modul

**Csoport:** Dogmatika

**Cím:** Keresztyén antropológia

1

**b. Modul célrendszere és fejlesztési feladatai**

* Biblikus látásmód, református dogmatikai szemléletmód közvetítése olyan kérdésekkel kapcsolatban, melyek a tanulókban fölmerülnek (pl. láthatatlan világ, angyalok, bűn, stb.)
* Keresztyén önazonosság fejlesztése; öntudatos, nagykorú, érett, cselekvőképes hitre való nevelés.
* A modulhoz tartozó bibliai történetek ismeretanyagának, a témákhoz tartozó dogmatikai alapfogalmak tanulócentrikus, módszertanilag sokszínű közvetítése.
* A tanulók elgondolkodtatása, aktív bevonása, keresztyén látásmódjának, értékrendjének fejlesztése az adott témák kapcsán.
* A református dogmatikai alaptételek kapcsán a mindennapi életre vonatkozó, etikai konzekvenciák áttekintése és a tanulók buzdítása arra, hogy mindezek saját élettörténetükhöz kapcsolják, értékrendjükbe, viselkedéskultúrájukba beépítsék.

**c. Modul által ajánlott, tervezett időkeret**

**Korosztályi javaslat:** 9. évfolyam 2. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 14 egység / 15-18 óra

**Kiegészítő megjegyzés:** A modul adott témái során elvárt a tanulók sokrétű, interaktív, motiváló és aktivizáló bevonása az órák során.

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Ki vagyok én? | 1-2 óra |
| 2. | Az emberről való gondolkodásmód: keresztyén antropológia és más antropológiák alapján | 1 óra |
| 3. | Az ember: Teremtmény, Isten képmása (1Móz 1-2) | 1-2 óra |
| 4. | Az ember: akinek helye és feladata van a világban (1Móz 1,26-29;  4. parancsolat) | 1 óra |
| 5. | A bűn terhe alatt élő ember (1Móz 11,1-9, Bábel tornya) | 1 óra |
| 6. | A megváltott ember (bűnös és megigazult, ó- és újember, Ef 4,17-32; Kol 3,1-17) | 1 óra |
| 7. | Szabad-e az ember? A szabad akarat kérdése, szabadság és szabadosság (1Kor 6,12) | 1 óra |
| 8. | A megszólított (elhívott) ember: Isten szolgája, Jézus Krisztus tanítványa | 1 óra |
| 9. | Hogyan értheti meg az ember Istent? (Isten kijelentése és a Szentírás, mint Isten szava az ember felé) | 1 óra |
| 10. | A gondviselő Isten: Az ember életútja és Isten vezetése (Zsolt 139) | 1 óra |
| 11. | A gondviselő Isten: a gondviselésbe vetett hit hasznai (HK 26-28, a gondviselésbe vetett hit öt haszna) | 1 óra |
| 12. | Az ember és környezete: társadalom és közösségek, felsőbbség kérdése (Keresztyén házirend, Ef 5,21-33;6,,1-9; Kol 3,18-4,1) | 1óra |
| 13. | Az ember és környezete: látható és láthatatlan világ | 1óra |
| 14. | Keresztyén embertan: Összefoglalás, Témazárás | 2-3 óra |
|  | **Összesen:** | 15 óra |

**10. évfolyam**

**Az első keresztyének**

N - B2.1

**a. Modul neve és jellege**

**Név:** Az első keresztyének

**Típus:** Kiegészítő modul

**Csoport:** Bibliaismeret, Újszövetség – Bibliai történetek

**Cím:** Gyülekezeti élet, tanítói és prófétai írások az újszövetségben

1

**b. Modul célrendszere és fejlesztési feladatai**

* Rámutatni arra, hogy Isten jelen van az emberi élet eseményeinél és van üzenete az egyén számára azok során is.
* Az Újszövetség alapján betekinteni a gyülekezeti életbe, az ott fölmerülő kihívások, illetve a Szentírás által adott megoldások és válaszok alapján végiggondolni a tanulókkal olyan lehetséges problémákat, szituációkat, melyekkel a gyülekezethez való tartozás során szembesülhet; a szituációk végiggondolása által fölkészítés a felnőtt lét szerepeire.
* Keresztyén önazonosság fejlesztése; öntudatos, nagykorú, érett, cselekvőképes hitre való nevelés.
* A modulhoz tartozó bibliai történetek ismeretanyagának, alapvető kortörténeti, bevezetéstani ismeretének tanulókat megszólító, módszertanilag sokszínű közvetítése.

**c. Modul által ajánlott, tervezett időkeret**

**Korosztályi javaslat:** 9. évfolyam 2. félév – 12. évfolyam 2. félév

**Lehetséges előfeltétel:** Kohéziós modulok teljesítése, Újszövetségi Bibliaismeret alapmodul teljesítése

**Tervezett időkeret:** 11 egység / 14-21 óra

**Kiegészítő megjegyzés:----**

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Bevezetés: Apostolok és az első gyülekezet, tanítói és prófétai írások az Újszövetségben | 1-2 óra |
| 2. | Az első pünkösd és az első gyülekezet (Csel 2; 11; 15) | 1 óra |
| 3. | Élet az apostoli korban: Pétert és Jánost börtönbe vetik (Csel 4), István vértanú (Csel 7) | 1 óra |
| 4. | Élet az apostoli korban: Saulból – Pál  Saul üldözi az egyházat (Csel 8,1-3)  Saul megtérése (Csel 9,1-30)  Missziói utak röviden | 2-4 óra |
| 5. | Átvezetés: Levelek a gyülekezetekhez | 1 óra |
| 6. | Tanítások a gyülekezet számára 1. – A gyülekezet egysége és sokszínűsége (Rm 12 – kegyelmi ajándékok kérdése) | 1 óra |
| 7. | Tanítások a gyülekezet számára 2. – a szeretet megélése  (1Kor 13 – szeretethimnusz) | 1 óra |
| 8. | Tanítások a gyülekezet számára 3. – A tanítványság megélése: az új ember felöltözése (Ef 4,17-32; Kol 3,1-17) | 1-2 óra |
| 9. | Tanítások a gyülekezet számára 4. – Cselekedetek és hit (Jak 2,14-26) | 1-2 óra |
| 10. | Mit mond a Szentírás a jövőről? Jelenések könyve röviden | 2-3 óra |
| 11. | Összefoglalás, Témazárás | 2-3 óra |
|  | **Összesen:** | 19 óra |

**Etikai alapkérdések**

M - C1.0

**a. Modul neve és jellege**

**Név:** Etikai alapkérdések

**Típus:** Alapmodul

**Csoport**: Etika

**Cím:** A keresztyén élet alapkérdései

1

**b. Modul célrendszere és fejlesztési feladatai**

* A tanulókkal való közös gondolkodás a keresztyén élet alapkérdéseiben Isten Igéje, a Szentírás alapján.
* A Tízparancsolatnak, mint Isten életre vezető, segítő tanácsainak a bemutatása, és azoknak a mai életre való konzekvenciáinak az áttekintése, több szempontú vizsgálata. A Tízparancsolat tanításának, etikai konzekvenciáinak a tanulók élettörténetéhez való kapcsolódásának elősegítése.
* Keresztyén értékrendszer kommunikálása, belsővé válásának elősegítése, felkészítés a felnőtt lét szerepeinek krisztusi módon való megélésére.
* A modulhoz tartozó etikai kérdések református nézőpontú megközelítésének tanulóközpontú, módszertanilag sokszínű közvetítése, mely ismeretanyag elsajátításával a tanuló elégséges ismeretet szerez a református hittan középszintű érettségi teljesítéséhez.
* Az adott egység vonatkozó kapcsolódásai által a tanulók életvalóságából kiindulva annak a megláttatása, hogy Istennek az emberi élet alapkérdéseire is van üzenete; keresztyén önazonosság fejlesztése.
* Az egyes témák tanulóközpontú végiggondolása révén nagykorú, érett, cselekvőképes hit megélésére nevelés.
* Az adott egységek vonatkozó kapcsolati lehetőségei alapján szociális és állampolgári kompetenciák fejlesztése.
* Önálló vélemény kialakításának segítése közvetített háttérismeretek, etikai alapkérdésekhez tartozó problémák, témakörök felvetése és átgondolása révén.
* Keresztyén etikai szókincs és ezzel az anyanyelvi kommunikáció fejlesztése.
* Annak tudatosítása, hogy hitünk megélése döntési helyzeteket igényel.

**c. Modul által ajánlott, tervezett időkeret**

**Korosztályi javaslat:** 9. évfolyam 1. félév – 11. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 8 egység /15-22 óra

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Bevezetés az keresztyén etikába, etikai alapfogalmak | 1 óra |
| 2. | Az ószövetségi és jézusi etika, a szeretet kettős parancsolata alapján | 1 óra |
| 3. | Ki vagyok én?  A teremtettség, ember helye és feladata a teremtettségben  Az „én” Isten tükrében | 2 óra |
| 4. | Ki az én felebarátom? | 1 óra |
| 5. | A közösség: a keresztyén ember a gyülekezetben és a társadalomban | 1-3 óra |
| 6. | A Törvény: A Tízparancsolat és etikai konzekvenciái  Isten és más Istenek (1-2. parancsolat)  Isten és az ember (1-3. parancsolat)  A pihenés napja: munkaetika (4. parancsolat)  Szülők és felsőbbség (5. parancsolat)  Gyilkosság és határesetei (6. parancsolat)  Kapcsolati és szexuáletika (7. parancsolat)  Tiszteletben tartani a másét: (8-10. parancsolat) | 7-11 óra |
| 7. | A belső törvény: a lelkiismeret | 1 óra |
| 8. | Összefoglalás - számonkérés | 2-3 óra |
|  | **Összesen:** | 19 óra |

**Egyházismeret**

M - F1.0

**a. Modul neve és jellege**

**Név:** Egyházismeret

**Típus:** Alapmodul

**Csoport**: Egyház- és vallásismeret

**Cím:** A református egyházismeret alapjai

1

**b. A modul célrendszere és fejlesztési feladatai**

* A tanulók hozzásegítése ahhoz, hogy ismereteket szerezzenek az MRE felépítéséről, a református egyház alapfogalmairól, szóhasználatáról.
* Bevezetés a református gyülekezetek világába, szokásrendszerébe.
* A tanuló helyes egyházképének orientálása.
* Az MRE iránti személyes elköteleződés segítése.
* A református egyház főbb tanításainak bemutatása.
* A közösségbe való tartozás érzelmi hátterének feltérképezése révén a gyülekezeti kötődés segítése.

**c. Modul által ajánlott, tervezett időkeret**

**Korosztályi javaslat:** 10. évfolyam 1. félév – 11. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 10 egység /17-25 óra

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Közösségbe tartozás (önismereti bevezető) | 1 óra |
| 2. | Az MRE felépítése és társadalmi szolgálata | 1 óra |
| 3. | A református tanítás négy alapelve | 1-2 óra |
| 4. | A református egyházközség, ahonnan származom / ahová tartozom  - A gyülekezetem múltja (története)  - Szolgálattevők a gyülekezetben: lelkész, presbiter, gondnok, stb.  - Az egyházközség társadalmi szolgálata és lehetőségei | 3-4 óra |
| 5. | Gyülekezeti tag vagyok (lehetek) | 1-2 óra |
| 6. | A református istentisztelet  - A vasárnapi istentisztelet és liturgiája  - Ünnepi alkalmak a gyülekezetben  - Különleges alkalmak (esküvő, keresztelés, temetés)  - Szolgálati lehetőségek a református istentiszteleten | 4-5 óra |
| 7. | Ifjúsági csoportok és találkozók az MRE-ben | 1-2 óra |
| 8. | Magyar reformátusok határainkon túl | 1-2 óra |
| 9. | Más keresztyén felekezetek és az ökumené | 2-3 óra |
| 10. | Összefoglalás, számonkérés | 2-3 óra |
|  | **Összesen:** | 19 óra |

**Üdvtörténeti áttekintés**

N - B1.1

**A Modul neve és jellege**

**Név:** Üdvtörténeti áttekintés

**Típus:** Kiegészítő modul

**Csoport**: Bibliaismeret

**Cím:** Üdvtörténeti vonal a Szentírásban

1

**b. Modul célrendszere és fejlesztési feladatai**

* A Szentírásban található üdvtörténeti vonulat, és az üdvtörténet eseményei közötti összefüggésekre való rámutatás; annak a megláttatása a tanulókkal, hogy a Biblia Isten tervét mutatta be a számunkra.
* A hit alapjának, Isten üdvözítő tervének összefoglaló, logikus és motiváló bemutatása, összegzése a tanulók számára.
* A modulhoz tartozó bibliai történetek alapvető ismeretanyagának elsajátítása, mely a református hittan középszintű érettségi követelményrendszerének megfelel.
* Az üdvtörténet alapfogalmainak tisztása, és annak megismertetése a tanulókkal.
* Az üdvtörténeti vonulat központi, jól ismert történeteinek élő kontextusba helyezése módszertani sokszínűséggel és a tanulók életvalóságához való kapcsolással.
* Az üdvtörténeti vonal bemutatásán, illetve a hozzájuk kapcsolódó történetek ismertetésén keresztül lehetőséget adni a tanulóknak a hallottak saját élettörténetükhöz való kapcsolódására, valamint a hallottak, tanultak abba való beépítésére (narratív interpretáció).

**c. Modul által ajánlott, tervezett időkeret**

**Korosztályi javaslat:** 9. évfolyam 1. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 13 egység / 13-17 óra

**Kiegészítő megjegyzés:** Ez a modul közvetlenül a kohéziós modul után is tervezhető, ha az adott csoport feltételezhetően jó bibliaismereti háttérrel rendelkezik. A tervezés során a négy év tematikájának elején való használatát indokolhatja, ha a vallástanár átfogó képet akar adni a részletezés előtt Isten üdvösségtervéről.

Lehetőség van ugyanakkor a négy éves tervezés végén, összefoglalásként használni ezt a modult, amikor zárómodulként a célja az összegzés, végső áttekintés.

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Bevezetés: Kapcsolatunk Istennel és a környezetünkkel | 1-2 óra |
| 2. | Isten és az ember: az ember teremtése (1Móz 2) | 1 óra |
| 3. | Bűnbeesés és következményei, az első bűneset (1Móz 3-4,15) | 1-2 óra |
| 4. | Isten hívja az embert: az első elhívás, Ábrahám (1Móz 12,1-8) | 1óra |
| 5. | Isten segítséget ad a mindennapi élethez: a Tízparancsolat adása és jelentősége (2Móz 19-20) | 1 óra |
| 6. | A megváltásra váró világ (pl. Zsolt 12 vagy Zsolt 53) | 1 óra |
| 7. | Isten válasza: a megváltó Krisztus 1. születés (Luk 1,26-38; Luk 2,1-20) | 1 óra |
| 8. | A megváltó Krisztus 2. Jézus tanításának középpontja (Luk 4,14-30; Ján 3,16) | 1-2 óra |
| 9. | A megváltó Krisztus 3. a kereszt jelentősége (Luk 23) | 1 óra |
| 10. | A megváltó Krisztus 4. a feltámadás jelentősége (Luk 24,1-35) | 1 óra |
| 11. | Eszkatologikus kitekintés: létünk végső célja (Jel. alapján) | 1 óra |
| 12. | Krisztus hívása ma: élő kapcsolat Istennel | 1-2 óra |
| 13. | Összefoglalás, Témazárás | 2-3 óra |
|  | **Összesen:** | 15 óra |

**11. évfolyam**

**Egyetemes egyháztörténet (A)**

M - E1.0

**a. Modul neve és jellege:**

**Név:** Egyetemes egyháztörténet

**Típus:** Alapmodul

**Csoport:** Egyháztörténet

**Cím**: Tegyetek tanítvánnyá minden népet!

1

**b. Modul célrendszere és fejlesztési feladatai**

* Isten Igéje hatásának, Isten ígéretei megvalósulásának meglátása és megértése egyes történelmi korszakokban, különböző társadalmakban.
* A Szentlélek Isten munkájának és a Krisztus-testként élő egyház helyzetének példákon keresztül történő bemutatása a különböző történelmi korszakokban, a keresztyénség egész világon való elterjedése néhány főbb állomásának, szakaszának bemutatása.
* Az isteni kijelentésre való emberi ráismerés és az annak való engedelmeskedés bemutatása különböző népek, korok, személyiségek életében (jó és rossz példák alapján). Az eltérő történelmi korszakok kiemelt fordulópontjain előforduló személyes élethelyzetekben vállalt hitvallásos döntések bemutatása, megpróbáltatás és áldás értelmezése, Isten gondviselésének és a hit erejének megmutatása egyes esetekben.
* Isten tervének, illetve Isten a történetekben megnyilvánuló akaratának alapján a tanulók életvalóságából kiindulva a jelenre vonatkozó applikáció, saját élettörténethez való kapcsolás segítése.
* A történelmi események érdekes, logikus, érthető, személyes jellegű, tanulókhoz igazított bemutatása, melyet a diákok saját tudásukba be tudnak építeni. Cél, hogy a tanulók az ismert történelmi időben és térben is el tudják helyezni a tanultakat.
* A modulhoz tartozó egyháztörténeti ismeretek, alapvető összefüggések és ezek kortörténeti hátterének a bemutatása, és a tanuló hozzásegítése azok elsajátításához, melyekkel a református hittan középszintű érettségi követelményrendszerét teljesíteni tudja. A történelem érettségi követelmények református nézőpontú átismétlése, árnyalt elsajátításának támogatása.
* Az adott egységekhez tartozó történeteken keresztül annak a felmutatása, hogy Istennek terve és üzenete van az emberi élet és a történelem szituációiban is, és Isten gondviselő szeretete végigkíséri az emberiség életét.
* A történelem és az egyháztörténet alapvető fogalmainak, szakszókincsének használata és elmélyítése, történelmi források többszempontú elemzése, következtetések megfogalmazása.

**c. Modul által ajánlott, tervezett időkeret**

**Korosztályi javaslat:** 11. évfolyam 1. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 12 egység / 18-24 óra. Javasolt: 20 óra

**Kiegészítő megjegyzés:** A 4 református művelődéstörténet modul választása esetén ez az alapmodul nem szükséges.

2

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Az ősegyház útja az államvallásig | 1-2 óra |
| 2. | Az egyetemes zsinatok és a pápaság | 1-2 óra |
| 3. | Az egyházszakadás | 1 óra |
| 4. | A középkori egyház: misztikum és hatalom | 1-2 óra |
| 5. | Szerzetesek, eretnekek, előreformátorok | 1-2 óra |
| 6. | A reformáció kora, Luther, Kálvin | 3-4 óra |
| 7. | Protestáns etika és kegyességi irányzatok a XVII–XVIII. sz.-ban | 1-2 óra |
| 8. | Misszió az ipari forradalom korának társadalmában | 1 óra |
| 9. | Világmisszió | 1-2 óra |
| 10. | A keresztyén egyház a XX. sz. megpróbáltatásai között | 2 óra |
| 11. | Egyház és globális kihívások | 1-2 óra |
| 12. | Összefoglalás, témazárás | 2 óra |
|  | **Összesen:** | 19 óra |

**Magyar egyháztörténet (B)**

M - E2.0

**a. Modul neve és jellege**

**Név:** Magyar egyháztörténet

**Típus:** Alapmodul

**Csoport:** Egyháztörténet

**Cím**: Isten hozzánk való szeretete

1

**b. Modul célrendszere és fejlesztési feladatai**

* Isten Igéje hatásának, Isten ígéretei megvalósulásának meglátása és megértése a magyarság történetének egyes korszakaiban.
* A Szentlélek Isten munkájának és a Krisztus-testként élő egyház helyzetének példákon keresztül történő bemutatása a magyar történelem egyes kiemelt korszakaiban.
* Az isteni kijelentésre való emberi ráismerés és az annak való engedelmeskedés bemutatása különböző korok, személyiségek életében (jó és rossz példák alapján). Az eltérő történelmi korszakok kiemelt fordulópontjain előforduló személyes élethelyzetekben vállalt hitvallásos döntések bemutatása, megpróbáltatás és áldás értelmezése, Isten gondviselésének és a hit erejének megmutatása egyes esetekben.
* Isten tervének, illetve Isten a történetekben megnyilvánuló akaratának alapján a tanulók életvalóságából kiindulva a jelenre vonatkozó applikáció, saját élettörténethez való kapcsolás segítése.
* A történelmi események érdekes, logikus, érthető, személyes jellegű, tanulókhoz igazított bemutatása, melyet a diákok saját tudásukba be tudnak építeni. Cél, hogy a tanulók az ismert történelmi időben és térben is el tudják helyezni a tanultakat.
* A modulhoz tartozó egyháztörténeti ismeretek, alapvető összefüggések és ezek kortörténeti hátterének a bemutatása, és a tanuló hozzásegítése azok elsajátításához, melyekkel a református hittan középszintű érettségi követelményrendszerét teljesíteni tudja. A történelem érettségi követelmények református nézőpontú átismétlése, árnyalt elsajátításának támogatása.
* Az adott egységekhez tartozó történeteken keresztül annak a felmutatása, hogy Istennek terve és üzenete van az emberi élet és a történelem szituációiban is, a történelmi magyar református történelemszemlélet főbb elemeinek bemutatása *(pl. a Himnuszon keresztül)*.
* A történelem és az egyháztörténet alapvető fogalmainak, szakszókincsének használata és elmélyítése, történelmi források többszempontú elemzése, következtetések megfogalmazása.

**c. Modul által ajánlott, tervezett időkeret**

**Korosztályi javaslat:** 10. évfolyam 2. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 11 egység / 13-24 óra. Javasolt: 18 óra

**Kiegészítő megjegyzés:** A 4 református művelődéstörténet modul választása esetén ez az alapmodul nem szükséges.

2

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | A honfoglaló magyarok vallása: források és hipotézisek | 1-2 óra |
| 2. | A keresztyénség felvétele Magyarországon | 1-2 óra |
| 3. | Pillanatképek a középkori magyar keresztyénség történetéből | 1-3 óra |
| 4. | A reformáció százada | 2-3 óra |
| 5. | Ellenreformáció és vallási türelem | 2-3 óra |
| 6. | Az egyházszervezet sajátosságai (kiegészítés) | 1 óra |
| 7. | Egyház a polgárosuló Magyarországon | 1-2 óra |
| 8. | A reformáció korának és a Himnusznak a történelemszemlélete (kiegészítés) | 1 óra |
| 9. | A XX. század magyar református egyháza: szétszakadás, üldöztetés, helytállás | 2-3 óra |
| 10. | Egyházunk ma (társadalmi és kulturális jelentőség, szerepvállalás) | 1-2 óra |
| 11. | Összefoglalás, témazárás | 2 óra |
|  | **Összesen:** | 19 óra |

**Portrék a magyar egyháztörténetből**

N - E2.1

**a. Modul neve és jellege**

**Név:** Portrék a magyar egyháztörténetből

**Típus:** Kiegészítő modul

**Csoport**: Egyháztörténet

**Cím:** Őrállóvá tettelek

1

**b. Modul célrendszere és fejlesztési feladatai**

* A Szentlélek Isten munkájának és a Krisztus-testként élő egyház helyzetének egyéni életsorsok példáján keresztül történő bemutatása a különböző történelmi korszakokban, a magyar egyháztörténet néhány meghatározó alakja életpéldájának segítségével
* Az isteni kijelentésre való emberi ráismerés és az annak való engedelmeskedés bemutatása különböző népek, személyiségek életében. A személyes élethelyzetekben vállalt hitvallásos döntések bemutatása, megpróbáltatás és áldás értelmezése, Isten gondviselésének és a hit erejének megmutatása egyes esetekben.
* Isten – a történetekben megnyilvánuló / megsejthető – akaratának alapján a tanulók életvalóságából kiindulva a jelenre vonatkozó applikáció, saját élettörténethez való kapcsolás segítése.
* A történelmi események és életrajzok érdekes, logikus, érthető, személyes jellegű, tanulókhoz igazított bemutatása, melyet a diákok saját tudásukba be tudnak építeni. Cél, hogy a tanulók az ismert történelmi időben és térben is el tudják helyezni a tanultakat.
* A modulhoz tartozó egyháztörténeti ismeretek, alapvető összefüggések és ezek kortörténeti hátterének a bemutatása, az általános műveltség református nézőpontú bővítése.
* Az adott egységekhez tartozó történeteken keresztül annak a felmutatása, hogy Istennek terve és üzenete van az emberi élet szituációiban is, és Isten gondviselő szeretete végigkíséri az ember életét.
* A történelem és az egyháztörténet alapvető fogalmainak, szakszókincsének használata és elmélyítése, történelmi források több szempontú elemzése, következtetések megfogalmazása.

**c. Modul által ajánlott, tervezett időkeret**

**Korosztályi javaslat:** 10. évfolyam 1. félév – 12. évfolyam 2. félév

**Lehetséges előfeltétel:** A magyar egyháztörténeti alapmodul elvégzése vagy párhuzamos végzése

**Tervezett időkeret:** 13 egység / 12-20 óra. Javasolt: 16 óra

**Kiegészítő megjegyzés:** A modul a magyar egyháztörténeti alapmodullal párhuzamosan is feldolgozható.

2

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Legendák: Gellért püspök. Imre herceg, Erzsébet, Margit | 1-2 óra |
| 2. | Művészet és hit: M. S. mester. Temesvári Pelbárt. Bakócz Tamás (kiegészítés) | 1 óra |
| 3. | Az első reformátorok: Sztáray Mihály, Dévai Bíró Mátyás, Huszár Gál | 1 óra |
| 4. | A helvét irány: Szegedi Kiss István, Kálmáncsehi Sánta Márton | 1 óra |
| 5. | A Biblia apostolai: Károli Gáspár, Szenczi Molnár Albert, Komáromi Csipkés György | 1-2 óra |
| 6. | Hitviták kora: Dávid Ferenc, Méliusz Juhász Péter, Pázmány Péter | 1-2 óra |
| 7. | Az erdélyi fejedelmek hatóköre: Bethlen Gábor, I. Rákóczi György, Lorántffy Zsuzsanna, Apáczai Csere Mihály, Comenius | 2 óra |
| 8. | Ora et labora: Szikszai György, Maróthi György, Hatvani István | 1 óra |
| 9. | Református íróink, költőink (XVI–XX. sz.) Kiegészítés | 1-2 óra |
| 10. | XIX–XX. századi nagyjaink: Makkai Sándor, Baltazár Dezső, Ravasz László, Révész Imre, Karácsony Sándor | 1-2 óra |
| 11. | Sorsok a diktatúrák idején (Jane Haining, szabadon választott helyi kötődésű személy) | 1 óra |
| 12. | Református példaképem (kiegészítés) | 1 óra |
|  | Összefoglalás, témazárás | 2-3 óra |
|  | **Összesen:** | 15 óra |

**Hittani alapkérdések**

M - D1.0

**a. Modul neve és jellege**

**Név:** Hittani alapkérdések

**Típus:** Alapmodul

**Csoport**: Dogmatika

**Cím:** A református hittan alapkérdései

1

**b. Modul célrendszere és fejlesztési feladatai**

* Felnőtt, érett, cselekvőképes hit kialakulásának és megélésének a segítése.
* Az adott dogmatikai tételek kapcsán hitvallásainkra, a Heidelbergi Káté és a II. Helvét Hitvallás vonatkozó kérdés-feleleteire való rámutatás, a hitvallásokban való jártasság elősegítése.
* Református dogmatika alaptételeinek tanulócentrikus, biblikus közvetítése, és azok gyakorlati megvalósulásainak, mindennapi életre való konzekvenciáinak áttekintése a diákok narratív interpretációjának elősegítésével.
* A modulhoz tartozó dogmatikai kérdések református nézőpontú megközelítésének tanulóközpontú, módszertanilag sokszínű közvetítése, mely ismeretanyag elsajátításával a tanuló elégséges ismeretet szerez a református hittan középszintű érettségi teljesítéséhez.
* Önismeret, énkép fejlesztése Isten és az ember kapcsolatát magában foglaló dogmatikai témák kapcsán.
* Logikai kompetencia fejlesztése a református dogmatika alapigazságaiban rejlő összefüggésekre áttekintése révén.
* Annak a tudatosítása, hogy a hit ismeretekből épül fel, illetve a hit megélését segíthetik a rendszerezett ismeretek.

**c. Modul által ajánlott, tervezett időkeret**

**Korosztályi javaslat:** 9. évfolyam 2. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 14 egység / 15-21 óra

**Kiegészítő megjegyzés:** ----

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Bevezetés a református hittan rendszerébe, alapfogalmak | 1-2 óra |
| 2. | Isten kijelentése | 1 óra |
| 3. | Az Ige hármas alakja, Sola Scriptura | 1-2 óra |
| 4. | A hit – Sola Fide | 1 óra |
| 5. | A Szentháromság Isten | 1 óra |
| 6. | A Teremtő Isten, Mindenható Atya, Isten gondviselése | 1-2 óra |
| 7. | A bűn kérdése | 1 óra |
| 8. | A Megváltó Isten – Sola Gratia, Solus Christus | 1 óra |
| 9. | A sákramentumok: keresztség és úrvacsora | 1-2 óra |
| 10. | A Szentlélek Isten személye és munkája | 1-2 óra |
| 11. | Törvény és evangélium | 1 óra |
| 12. | Az anyaszentegyház | 1 óra |
| 13. | Az eljövendő világ és örök élet | 1 óra |
| 14. | Összefoglalás az Apostoli Hitvallás alapján, témazárás | 2-3 óra |
|  | **Összesen:** | 19 óra |

**12. évfolyam**

**Egyháztörténeti áttekintés (C)**

M - E3.0

**a. Modul neve és jellege:**

**Név:** Egyháztörténeti áttekintés

**Típus:** Alapmodul

**Csoport:** Egyháztörténet

**Cím**: Beszéld el fiaidnak!

1

**b. A modul célrendszere és fejlesztési feladatai**

* Isten Igéje hatásának, Isten ígéretei megvalósulásának meglátása és megértése egyes történelmi korszakokban, különböző társadalmakban, beleértve népünk és hazánk történetét.
* A Szentlélek Isten munkájának és a Krisztus-testként élő egyház helyzetének példákon keresztül történő bemutatása egyes kiragadott történelmi korszakokban, a keresztyénség egész világon való elterjedése néhány főbb állomásának bemutatása.
* Az isteni kijelentésre való emberi ráismerés és az annak való engedelmeskedés bemutatása különböző népek, korok, személyiségek életében (jó és rossz példák alapján). Az eltérő történelmi korszakok kiemelt fordulópontjain előforduló személyes élethelyzetekben vállalt hitvallásos döntések bemutatása, megpróbáltatás és áldás értelmezése, Isten gondviselésének és a hit erejének megmutatása egyes esetekben.
* A történelmi események érdekes, logikus, érthető, személyes jellegű, tanulókhoz igazított bemutatása, melyet a diákok saját tudásukba be tudnak építeni. Cél, hogy a tanulók az ismert történelmi időben és térben is el tudják helyezni a tanultakat.
* A modulhoz tartozó egyháztörténeti ismeretek, alapvető összefüggések és ezek kortörténeti hátterének a bemutatása, és a tanuló hozzásegítése azok elsajátításához, melyekkel a református hittan középszintű érettségi követelményrendszerét teljesíteni tudja. A történelem érettségi követelmények református nézőpontú átismétlése, árnyalt elsajátításának támogatása.
* A történelem és az egyháztörténet alapvető fogalmainak, szakszókincsének használata és elmélyítése, történelmi források többszempontú elemzése, következtetések megfogalmazása.

**c. Modul által ajánlott, tervezett időkeret**

**Korosztályi javaslat:** 11. évfolyam 1. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 12 egység / 18-24 óra. Javasolt: 20 óra

**Kiegészítő megjegyzés:** A 4 református művelődéstörténet modul választása esetén ez az alapmodul nem szükséges. A modul a 12 egységes egyetemes egyháztörténelmi alapmodul és a 11 egységes magyar egyháztörténelmi alapmodul összevont és rövidített változata. A modul kizárólag egyháztörténeti minimumot tartalmaz (mini-minimum!). A rövidített alapmodult csak indokolt esetben javasoljuk alkalmazni. Mérlegelhető érvek: ha a csoport magas szintű történelemoktatásban részesül, de az egyháztörténetet akár a csoport, akár a hitoktató nem tartja kiemelkedően fontosnak, csak az érettségi minimum teljesítését tűzik ki célul.

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Az ősegyház útja az államvallásig | 1-2 óra |
| 2. | A pápaság és a középkori egyház | 1 óra |
| 3. | A reformáció kora | 2 óra |
| 4. | A protestantizmus Anglia és Hollandia történelmében | 1 óra |
| 5. | A polgári állam és az egyház a XIX. században | 1 óra |
| 6. | Világmisszió | 1-2 óra |
| 7. | A keresztyén egyház a XX. sz. megpróbáltatásai között | 1-2 óra |
| 8. | Egyház és globális kihívások | 1 óra |
| 9. | A keresztyénség felvétele Magyarországon | 1-2 óra |
| 10. | A reformáció százada Magyarországon | 2-3 óra |
| 11. | Ellenreformáció és vallási türelem | 1-2 óra |
| 12. | A XX. század magyar református egyháza | 2 óra |
| 13. | Egyházunk ma | 1 óra |
| 14. | Összefoglalás, témazárás | 2 óra |
|  | **Összesen:** | 21 óra |

**Az ifjúkor etikai kérdései**

N - C1.2

**a. Modul neve és jellege**

**Név:** Az ifjúkor etikai kérdései

**Típus:** Kiegészítő modul

**Csoport**: Etika

**Cím:** Az ifjúkor etikai kérdései

1

**b. Modul célrendszere és fejlesztési feladatai**

* A tanulókkal való közös gondolkodás az ifjúkor alapkérdéseiben, alapvető kihívásaiban Isten Igéje, a Szentírás alapján.
* A modulhoz tartozó etikai kérdések református nézőpontú megközelítésének tanulóközpontú, módszertanilag sokszínű közvetítése.
* A felmerült témák során és kapcsán keresztyén értékrendszer kommunikálása, belsővé válásának elősegítése, felkészítés a felnőtt lét szerepeinek krisztusi módon való megélésére; az adott egységek tanulóközpontú végiggondolása révén nagykorú, érett, cselekvőképes hit megélésére nevelés.
* Önálló vélemény kialakításának segítése közvetített háttérismeretek, etikai alapkérdésekhez tartozó problémák, témakörök felvetése és átgondolása révén.
* Az adott egységek vonatkozó kapcsolati lehetőségei alapján szociális és állampolgári kompetenciák fejlesztése; őszinte, nyílt és empatikus attitűdre nevelés.
* Keresztyén etikai szókincs és az anyanyelvi kommunikáció fejlesztése.
* A tanuló konfliktuskezelési stratégiáinak fejlesztése.

**c. Modul által ajánlott, tervezett időkeret**

**Korosztályi javaslat:** 11. évfolyam 1. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 15 egység /16-23 óra

**Kiegészítő megjegyzés:** Az egyes tematikai egységek interaktív, tanulókat aktivizáló, óra menetébe bevonó és az adott téma iránt belső motiváció kialakulására késztető feldolgozási módjai elvártak. A 4-6. témáknál plusz egy-egy óra tervezhető arra, hogy a tanulóknak legyen lehetősége a csoportban az identitás, pálya/párválasztás területén hozott mintáikkal foglalkozni. Ezek tisztázása megér egy-egy plusz órát, hiszen nagyban segítheti az adott területen a viselkedés, hozzáállás megértését.

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | Mit jelent az ifjúkor? | 1-2 óra |
| 2. | Végre szabadon! / Kirepültem! | 1 óra |
| 3. | Anyagi önállóság? | 1 óra |
| 4. | Hát én immár mit válasszak? A pályaválasztás kérdései | 1-2 óra |
| 5. | Hát én immár kit válasszak? A párválasztás kérdései | 2-3 óra |
| 6. | Hát én immár ki vagyok? Az identitásválasztás kérdései | 1-2 óra |
| 7. | Új közösségek, új barátok, új időbeosztás! | 1-2 óra |
| 8. | Kudarcok az ifjúkorban | 1 óra |
| 9. | A gyermekvállalás felelőssége (kiegészítés) | 1 óra |
| 10. | Hát én immár hogyan válasszak? Értékrendek és közéleti felelősség (kiegészítés) | 1-2 óra |
| 11. | Itt is lehetek református? | 1 óra |
| 12. | Pillantás a jövőbe: a felnőttkor szakaszai és fontosabb dilemmái | 2 óra |
| 13. | Összefoglalás (interaktivitásra épülő, akár projektmunka segítségével), számonkérés | 2-3 óra |
|  | **Összesen:** | 22 óra |

**Bioetikai kihívások**

N - C1.4

**a. Modul neve és jellege**

**Név:** Bioetikai kihívások

**Típus:** Kiegészítő modul

**Csoport**: Etika

**Cím:** Ne ölj! – Az élet szentsége

1

**b. A modul céljai és fejlesztési feladatai:**

* Isten Igéjének értelmezése a XXI. sz. élethelyzeteiben. A kiválasztott bibliai parancsolat etikai tartalmának kibontása, adaptálása a Szentírás üzenete és történetei alapján.
* Isten védelmező szeretetének és gondviselésének árnyalt megértése, a diákok személyes életére vonatkoztatva is.
* Isten tervének, illetve Isten Igében megnyilvánuló akaratának alapján a tanulók életvalóságából kiindulva a jelenre vonatkozó applikáció, saját élettörténethez való kapcsolás segítése.
* Etikai kérdésekben álláspontok kialakítása, nézőpontváltás alapján megértése, vitakultúra fejlesztése, a személyes meggyőződés felé erősítése.
* Bibliai igék és modern szövegek (média, sajtó, irodalmi alkotások), képző- és filmművészeti alkotások segítségével szituációk elemzése, feltárása, drámapedagógiai eszközökkel élethelyzetek imitálása, megoldáskeresés.
* A modulhoz tartozó etikai ismeretek, alapvető összefüggések és ezek kortörténeti és jelen társadalmi hátterének a bemutatása, és a tanuló hozzásegítése azok elsajátításához, melyekkel a református hittan középszintű érettségi követelményrendszerét teljesíteni tudja.
* A magyar társadalomra vonatkozó szociológiai és statisztikai adatok alapján bűnvallás és a megtérés reménységéről való bizonyságtétel lehetőségének érzékeltetése.
* A bibliai etika és a bioetika tudományterületének egyes példákon keresztül történő felvillantása.

**c. Modul által ajánlott, tervezett időkeret**

**Korosztályi javaslat:** 9. évfolyam 1. félév – 12. évfolyam 2. félév

**Lehetséges előfeltétel:** Kohéziós modul teljesítése

**Tervezett időkeret:** 12 egység / 12-18 óra. Javasolt: 15 óra

**Kiegészítő megjegyzés:** A modul minden egysége 1-2 órás témát javasolt. A vallástanár / lelkipásztor döntése szerint célszerű 1-2 résztémát alaposabban körbejárni. a többi témát pedig csak áttekinteni. Elképzelhető, hogy egy kiválasztott résztéma 3 órát is igénybe vehet – ezt a helyi tantervben lehet rögzíteni.

A modul javasolt tematikai felosztása

| Tematikai egység | Cím | Javasolt óraszám |
| --- | --- | --- |
| 1. | A Tízparancsolat áttekintése | 1 óra |
| 2. | A „Ne ölj” parancsolat értelmezése különböző korszakokban (kiegészítés) | 1 óra |
| 3. | Az élet fogalmának értelmezése a Szentírás és a kortárs tudomány alapján. Kezdet és vég etikai kérdései | 1-2 óra |
| 4. | A gyilkosság és a halálbüntetés | 2 óra |
| 5. | Fogamzásgátlás etikai kérdései (kiegészítés) | 1-2 óra |
| 6. | Abortusz, szelektív abortusz, genetika, génmanipuláció etikai kérdései | 1-2 óra |
| 7. | Önpusztítás, öngyilkosság (szenvedély, szorongás, depresszió) | 1-2 óra |
| 8. | Euthanázia, „kegyes halál” | 1-2 óra |
| 9. | Háború és béke etikája | 1-2 óra |
| 10. | A teremtett élet: környezet- és állatvédelem | 1-2 óra |
| 11. | A jézusi értelmezés: az igazi gyilkosság a szeretet nélküli szív.  A gyűlölet és agresszió | 1-2 óra |
| 12. | Összefoglalás, témazárás | 2-3 óra |
|  | **Összesen:** | 20 óra |